མར་སྙུང་དགོན་པ་ནི་ཨ་མདོ་ས་ཆའི་དགོན་པ་འདེབས་འགོ་ཆེས་སྔ་བའི་གྲས་ཤིག་ཡིན།དགོན་འདི་གཞི་ཁྱོན་ཆེ་ཞིང་བརྗིད་ཉམས་ལྡན་པ།གསུང་རབ་ཀྱི་དཔེ་རིགས་ཧ་ཅང་མང་ལ།དགེ་འདུན་པ་ཡང་མང་པོ་བཞུགས་པས་མན་སོག་བོད་གསུམ་དུ་སྙན་གྲགས་ཤིན་ཏུ་ཆེ།ཡིན་ན་ཡང་ལོག་སྤྱོད་དབང་སྒྱུར་གྲལ་རིམ་གྱིས་དབྱེན་ཕྲ་མ་བརྒྱབ་ནས།རབ་བྱུང་བཅུ་དྲུག་པའི་ས་སྦྲུལ་ལསྤྱི་ལོ༡༩༢༩ལོར་མི་རིགས་བར་འཁྲུག་ཟིང་ལངས་ཏེ།དགོན་པའི་ནང་གི་སྐུ་གསུང་ཐུགས་རྟེན་སོགས་རིག་གནས་དངོས་རྫས་རྩ་ཆེན་ཚང་མ་མེར་བསྲེགས།ཕྱིས་སུ་བསྐྱར་བཞེངས་བྱས་ཀྱང་སྔར་ལྟར་སོར་ཆུད་མ་བྱུང་།གྲྭ་བ་མང་པོ་ས་གཞན་པར་སོང་བ་དང་སྐྱ་སར་བབས་པས།སྤྱི་ལོ༡༩༥༨ལོར་གྲྭ་བ་བཞི་བཅུ་ལྷག་ཡོད་པ་འདྲ།ཏང་གི་སྐབས་བཅུ་གཅིག་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པའི་ཚུན་དུ།རིམ་པ་སོ་སོའི་ཏང་ཨུ་དང་སྲིད་གཞུང་གིས་ཏང་གི་མི་རིགས་ཆོས་ལུགས་སྲིད་ཇུས་ནན་ཏན་གྱིས་ལག་ལེན་དངོས་འབབ་བྱས་ཏེ།དགོན་འདིའི་ཆོས་སྒོ་ཡང་བསྐྱར་ཕྱེ་ནས།ད་ལྟ་གྲྭ་བ་སུམ་ཅུ་ལྷག་དང་བླ་མ་གཅིག་བཞུགས།དགོན་བདག་དང་བླ་མ།གྲྭ་བ་བཅས་ཀྱི་དགོན་པའི་དོ་དམ་ཨུ་ཡོན་ལྷན་ཁང་བཙུགས་ནས།རྒྱུན་ལྡན་གྱི་ཆོས་ལུགས་བྱེད་སྒོ་སྤེལ་དང་སྤེལ་མུས་སུ་མཆིས།།